Johan Remen Evensen

Johan Remen Evensen (født 1985) er en norsk tidligere skihopper som representerte Molde og Omegn Idrettsforening.

11. februar 2011 satte han verdensrekord i skiflyging i Vikersundbakken to ganger, først med et svev på 243 meter i prøveomgangen, og deretter med 246,5 meter i kvalifiseringen. Dagen etter vant han Vikersundrennet, og sin første verdenscupseier, delt med østerrikeren Gregor Schlierenzauer.

Fra 2014 er han ekspertkommentator i NRK.

 Bakgrunn  
Remen Evensen er opprinnelig fra Øksnes kommune i Nordland, men vokste opp i Molde, hvor hans mor kommer fra. I 2001 ble han erklært idrettsinvalid etter å ha pådratt seg omfattende skader i en hoppulykke. Et halvt år seinere var han imidlertid tilbake som aktiv hopper.

 Karriere 
Hans første internasjonale gjennombrudd var 2.-plass i kontinentalcupen i storbakken i Zakopane i Polen 10. mars 2007.FIS: Ski-biografi , besøkt 12. februar 2011

Remen Evensen debuterte i verdenscupen med 10. og 12.-plass i Trondheim 6. og 7. desember 2008. 13. desember ble han nummer 7 i verdenscuprennet i Pragelato i Italia, og dagen etter tok han sin første pallplassering med 3.-plass samme sted, i et renn med bare én omgang i vanskelige værforhold. 14. februar 2009 ble han også nummer 3 i verdenscuprennet i skiflygingsbakken i Oberstdorf i Tyskland. Senere samme år satte han bakkerekord i K36-bakken Mølleråsen i Molde (kjent gjennom sangen "90-metersbakken" av DiDerre) med 38,5 meter. 

Evensens personlige rekord i skiflyging på 246,5 meter er bakkerekord i Vikersundbakken og verdens lengste hopp, satt i kvalifiseringsrennet 11. februar 2011. Han har også bakkerekord i Skarbakken i Molde (bakkestørrelse 100 meter), på 104,5 meter, satt i Norgescupen 1. mars 2008.Skisprungschanzen-Archiv: Molde 

Evensen har fire internasjonale mesterskapsmeldajer som del av det norske landslaget. Han vant sølv med Norge i lagkonkurransen i VM på ski i Liberec i 2009, og sølv i lagkonkurransen VM i skiflyging i Planica i 2010. Samme år bidro han til bronsemedaljer til det norske laget i OL i Vancouver. I VM i Oslo i 2011 var Evensen med på laget som vant sølvmedalje i laghopping i storbakke (Holmenkollbakken).

Johan Remen Evensen la opp den 20. februar 2012 etter en svak sesong. Han var lovet plass på Norges lag til VM i Vikersund i 2012, men takket selv nei til denne plassen på grunnlag av sviktende form.Dagbladet.no (20. februar 2012): - Jeg er den første til å innrømme at jeg ikke er god nok, besøkt 20. februar 2012

 Verdenscupseire 
 Nr.  Dato  Sted Øvelse   1.  12. februar 2011  Vikersund  HS225

 Se også 
 Verdensrekorder i skihopping

 Referanser 

 Eksterne lenker 


 Romsdals Budstikke: – Føles som en drøm! (6. desember 2008)
 VG: Hoppkometen: - Har aldri vært så nervøs i hele mitt liv (7. desember 2008)

Kategori:Norske skihoppere
Kategori:Ekspertkommentatorer (sport)
Kategori:Olympiske bronsemedaljevinnere for Norge
Kategori:Deltakere for Norge under Ski-VM 2009
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Skihoppere under Vinter-OL 2010
Kategori:Deltakere for Norge under Ski-VM 2011
Kategori:Sportskommentatorer i NRK
Kategori:Mesternes Mester-deltakere
Kategori:71 grader nord kjendis-deltakere
Kategori:Personer fra Molde kommune